b'\n_START_ARTICLE_\nZona Rosa\n_START_PARAGRAPH_\nZona Rosa er et omr\xc3\xa5de i Mexico by, i Colonia Ju\xc3\xa1rez, rett s\xc3\xb8r for Paseo de la Reforma. Omr\xc3\xa5det er fullt av hoteller, butikker, restauranter, gallerier og utesteder, og er et av byens mest popul\xc3\xa6re steder \xc3\xa5 g\xc3\xa5 ut om kvelden. Denne profilen oppsto p\xc3\xa5 50- og 60-tallet, og stedet fikk raskt tilnavnet \xc2\xabMexicos Montmartre\xc2\xbb. I forhold til i resten av byen er det sv\xc3\xa6rt lite biltrafikk i Zona Rosa, og mange g\xc3\xa5gater omgitt av tr\xc3\xa6r og busker. De siste \xc3\xa5ra har omr\xc3\xa5det ogs\xc3\xa5 blitt kjent for \xc3\xa5 frekventeres av mange homofile._NEWLINE_I Zona Rosa ligger ogs\xc3\xa5 hovedkvarterene til flere banker og finansinstitusjoner, i tillegg til Bolsa Mexicana de Valores (Mexicos b\xc3\xb8rs)._NEWLINE_I omr\xc3\xa5det Peque\xc3\xb1o Se\xc3\xbal i Zona Rosa bor det mange av koreansk opphav.'